Az iPhone-ra is készül az iGo 8
A Nav N Go a hannoveri CeBit informatikai kiállításon egy olyan iGo 8 navigációs szoftvert mutatott be, amely az Apple mobilján fut. A magyar cég termékét egy külsõ hardverrel lehet majd használni az iPhone-on.
A 3D-s megjelenítésre képes iGo Sony PSP-re írt változatát már mi magunk is kipróbálhattuk Las Vegasban, a CES-en, most pedig az Apple iPhone-ra írt változatot mutatta be a gyártó Németországban. Mivel a készülékben nincs GPS-vevõ, a navigációs szoftvert külsõ GPS-vevõvel lehet majd használni: a vásáron az Engadget kütyüblog szerint a Gomite külsõ, wifis vagy a telefonra csatlakoztatható adaptereivel (LocoGPS) demózták azt. A gyártó eszközeit az iPod Touchra is csatlakoztatni lehet.

 

A Gizmodo videója az iGo-s iPhone-ról

 

Az ehhez hasonló külsõ eszközök használatát is lehetõvé tévõ szoftveres fejlesztõkörnyezetet (SDK) várhatóan ma jelenti be Steve Jobs, az Apple vezetõje. A Gomite eddig hivatalosan nem is jelenti be az iPhone-ra csatlakoztatható, annak dokkoló portjához kialakított változatot. Az iGo 8 szoftver a Nav N Go közleménye szerint áprilistól lesz kapható a boltokban SD-kártyán.
CeBit szoftver Nav N Go Apple Inc. Apple iPhone mobil